b'\n_START_ARTICLE_\nRaggsteindalen H\xc3\xb8yfjellsstue\n_START_PARAGRAPH_\nRaggsteindalen H\xc3\xb8yfjellsstue er en privateid og familiedrevet turisthytte/h\xc3\xb8yfjellshotell beliggende ved Strandavatnet i Hol kommune i Buskerud. Hytten ligger p\xc3\xa5 nordsiden av Hallingskarvet, hvor Raggsteindalen vider seg ut mot vannet. Den n\xc3\xa5v\xc3\xa6rende hytten ble opprinnelig bygget i 1933, siden ombygget og p\xc3\xa5bygget i 1959, 1963, 1987 og 1991. Per i dag har hytten 80 sengeplasser, fordelt p\xc3\xa5 eldre rom, og nyere rom med eget bad. Hytten har i alle \xc3\xa5r v\xc3\xa6rt drevet av familien Villand._NEWLINE_Fra Raggsteindalen g\xc3\xa5r det stier videre til Geiterygghytta, Geilo, Haugast\xc3\xb8l, Iungsdalen og Finse. Lordehytta er ogs\xc3\xa5 tilgjengelig herfra, langs stien til Haugast\xc3\xb8l. Ogs\xc3\xa5 Folarskardsnuten kan n\xc3\xa5s fra Raggsteindalen. Det er den h\xc3\xb8yeste toppen p\xc3\xa5 Hallingskarvet.'